Koepka klop Woods om PGA-kroon | Netwerk24
13 Augustus 2018 07:08
Brooks Koepka, wenner van die 100ste PGA-kampioenskap. Foto: Getty Images
Brooks Koepka het Sondag op dramatiese wyse die aanslae van Tiger Woods en Adam Scott afgeweer om by die 100ste PGA-kampioenskap te seëvier.
Supersport.com berig die 28-jarige Amerikaner, wenner van twee Amerikaanse Ope-titels, het sy derde major-kroon beklink deur die laaste ronde in 66 houe te voltooi.
Koepka het sedert Donderdag 72 putjies by die Bellerive-klub in St. Louis in die VSA in 264 houe (16 onder baansyfer) voltooi om sy landgenoot Woods met twee houe uit te stof, terwyl die Aussie Scott (267) in die derde plek geëindig het.
Maybe now people will want pictures with @BKoepka at the gym? ????‍??#PGAChamp pic.twitter.com/60u9CnanFI
“Dit is ongelooflik om dit te kon vermag,” sê Koepka.
“Ek kon hoor hoe die mense Tiger aanmoedig. Dit was pret, dit het dinge genotvol gemaak.”
Woods het toeskouers getrakteer op die soort spelpeil wat aan hom 14 major-titels besorg het, maar Koepka het kalm gebly om die Wanamaker-trofee en prysgeld van $1,98 miljoen (R29,1 miljoen) syne te maak.
Onder die Suid-Afrikaners het Brandon Stone die beste gevaar deur agt houe agter die wenner klaar te maak. Branden Grace (274), Dylan Frittelli (275) en Charl Schwartzel (277) het die toernooi Sondag met rondes van onderskeidelik 68, 68 en 75 houe voltooi.
Meer oor: Pga-Kampioenskap | Tiger Woods | Gholf | Brooks Koepka
Koepka kookwater op Bellerive
Reën ontwrig Woods se terugvegpoging
Charl maak stem dik in PGA
Ope-prysgeld aan verkeerde Tommy betaal